અમદાવાદ: પાટીદાર અનામત આંદોલનનો પ્રણેતા હાર્દિક પટેલ આજે છ મહિના બાદ ગુજરાત પરત ફર્યો છે. કોર્ટના આદેશ અનુસાર છ મહિના સુધી રાજસ્થાનના ઉદયપુરમાં રહેલા હાર્દિકની મુદત આજે પૂરી થતાં તે આજે સવારે ઉદયપુરથી ર૦૦ ગાડીના કાફલા સાથે ગુજરાત આવવા નીકળ્યો હતો. દરમ્યાન રતનપુર બોર્ડર પાસે હાર્દિકનું ભવ્ય સ્વાગત કરાયું હતું. રાજસ્થાનથી રતનપુર અને ગુજરાત તરફના માર્ગો ‘જય સરદાર, જય પાટીદાર’ના નારાઓથી ગુંજી ઊઠ્યા હતા.